"กาแฟยรสิงห์" ร้านกาแฟสุดคลาสสิค ย่านอนุสาวรีย์ฯ !!

ร้านกาแฟร้านนี้ตั้งอยู่ย่านอนุสาวรีย์ฯ เมื่อมาจากอนุสาวรีย์ให้ตรงมาตามถนนราชวิถีเพื่อเลี้ยวเข้าโรงพยาบาลพระมงกุฎฯ แล้วถามคนแถวนั้นเอาครับ ร้านกาแฟจะอยู่บริเวณวังพญาไท การหาที่จอดรถต้องหาที่จอดซึ่งไม่ไกลจากร้านมาก เดินไปประมาณ ๑๐๐ เมตร ลักษณะร้านเป็นส่วนอาคารของวังเก่า ตัวอาคารเอามาปรับปรุงบางส่วนแต่ยังอนุรักษ์ของเดิมไว้เสียส่วนใหญ่ เมื่อเดินเข้าไปในร้านพนักงานต้อนรับจะมารับแล้วพาไปที่โต๊ะ แต่ละโต๊ะการวางลงตัวและไม่อึดอัด การตกแต่งภายในสวยมากๆ น่านั่งทานชิวๆ ชมบรรยากาศ สำหรับความสะอาดถือว่าทำได้ดี การบริการดี ร้านมีทั้งอาหารและเครื่องดื่มไว้บริการ วันนี้ลองสั่งแค่ชาและกาแฟมาทานโดยรวมรสชาติใช้ได้ 
 
โดยรวมร้านนี้เป็นอีกร้านที่บรรยากาศดี น่านั่งในย่านอนุสาวรีย์ฯ ทุกๆอย่างถือว่าได้มาตรฐานในระดับหนึ่ง แต่ไม่ถึงกับดีมากๆ เพื่อนๆ ผ่านมาลองมาทานกันดูนะครับ !!